હવે આવું મુદ્દાની વાત પર કે શું ખરેખર આવું શક્ય છે ખરું? અને જવાબ છે કોને ખબર? કદાચ એવા પેરેલલ યુનિવર્સ હશે કે જેમાં એક માં આવું શક્ય હશે અને બીજામાં નહિ હોય! આ વિચાર વૈજ્ઞાનીક રીતે સાબિત કરવો શક્ય નથી તો બીજી બાજુ આ પેરેલલ યુનિવર્સના વિચારનું અસ્તિત્વ નથી તેવું પણ સાબિત કરવું શક્ય નથી. મારો મત પૂછો તો, એવું વિચારવામાં શું ખોટું છે કે જ્યાં તમે કલ્પનાના ઘોડા (કે ગધેડા!) અનંત વાસ્તવિકતા સુધી દોડાવી શકો છો?!